CELEX: 62021TN0238
Language: fi
Date: 2021-05-04 00:00:00
Title: Asia T-238/21: Kanne 4.5.2021 – Ryanair v. komissio

21.6.2021   
            
            
               FI
            
            
               Euroopan unionin virallinen lehti
            
            
               C 242/54
            
         
      Kanne 4.5.2021 – Ryanair v. komissio
      (Asia T-238/21)
      (2021/C 242/77)
      Oikeudenkäyntikieli: englanti
      
         Asianosaiset
      
      
         Kantaja: Ryanair DAC (Swords, Irlanti) (edustajat: asianajajat E. Vahida, F C. Laprévote, V. Blanc, S. Rating ja I. Metaxas-Maranghidis)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan vastaajan 17.8.2020 antamat valtiontukipäätökset SA.57543 – Tanska ja SA.58342 – Ruotsi – COVID-19: Recapitalisation of SAS AB (1)
                  
               
            
                  —
               
               
                  ja velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa neljään kanneperusteeseen.
      
                  1)
               
               
                  Ensimmäinen kanneperuste, joka perustuu siihen, että vastaaja sovelsi virheellisesti tilapäisiä puitteita valtiontukitoimenpiteille talouden tukemiseksi tämänhetkisessä covid-19-epidemiassa ja SEUT 107 artiklan 3 kohdan b alakohtaa katsoessaan, että SAS AB oli soveltuva tuensaajaksi, ja jättäessään arvioimatta, oliko tarjolla muita toimenpiteitä, jotka olivat soveltuvampia ja vähemmän kilpailua vääristäviä kuin pääomapohjan vahvistaminen. Kantaja moittii myös sitä, että vastaaja sovelsi virheellisesti tilapäisiä puitteita valtiontukitoimenpiteille talouden tukemiseksi tämänhetkisessä covid-19-epidemiassa ja SEUT 107 artiklan 3 kohdan b alakohtaa, katsoessaan, että pääomapohjan vahvistamisen määrä oli oikeasuhtainen, jättäessään soveltamatta asianmukaisia valtion irtautumista koskevia edellytyksiä, jättäessään arvioimatta asianmukaisesti tuensaajan huomattavan markkinavoiman ja soveltamatta vastaavia suojatoimenpiteitä, jättäessään estämättä aggressiivisen taloudellisen laajentumisen, loukatessaan velvollisuuttaan punnita tuen hyötyjä ja sen kaupankäyntiolosuhteille ja vääristymättömän kilpailun ylläpitämiselle aiheuttamia haittoja (eli tasapainotesti) ja lopuksi vaatimalla rakenneuudistussuunnitelman myöhäistä toimittamista.
               
            
                  2)
               
               
                  Toinen kanneperuste, joka perustuu siihen, että vastaaja loukkasi tiettyjä EUT-sopimuksen määräyksiä ja unionin oikeuden yleisten periaatteita, jotka ovat olleet EU:n lentoliikennemarkkinoiden vapautumisen perustana 1980-luvun loppupuolelta saakka (eli syrjintäkielto, palvelujen vapaa tarjoaminen – jota sovelletaan lentoliikenteeseen asetuksen N:o 1008/2008 (2) välityksellä – ja sijoittautumisvapaus).
               
            
                  3)
               
               
                  Kolmas kanneperuste, joka perustuu siihen, että vastaaja ei aloittanut muodollista tutkintamenettelyä vakavista vaikeuksista huolimatta ja loukkasi kantajan menettelyllisiä oikeuksia.
               
            
                  4)
               
               
                  Neljäs kanneperuste, joka perustuu vastaajan perusteluvelvollisuuden loukkaamiseen.
               
            
         (1)  EUVL 2021, C 50, s. 3-5.
      
         (2)  Lentoliikenteen harjoittamisen yhteisistä säännöistä yhteisössä 24.9.2008 annettu Euroopan parlamentin ja neuvoston asetus (EY) N:o 1008/2008 (uudelleen laadittu toisinto) (ETA:n kannalta merkityksellinen teksti) (EUVL 2008, L 293, s. 3).